Ydelseskatalog 2026 
for Faaborg-Midtfyn Kommune

Hørerådgivningen

Kommunikationscenter 
Region Syddanmark (KRS)

Indledning om Hørerådgivningen

Værd at vide
Center for Kommunikation og Velfærdsteknologi (CKV) har pr. 1. marts 2026 ændret navn til Kommunikationscenter Region Syddanmark (KRS)

Hørerådgivningens brugere er borgere med en diagnosticeret og behandlingskrævende hørenedsættelse/hørelidelse. For at komme i betragtning til Hørerådgivningens ydelser rekvireres audiogram og diagnosebeskrivelse fra otolog samt information om høreapparatbehandling fra privat eller offentlig klinik.
Sammen med borgeren afdækkes behov og muligheder for kompensation set ud fra borgerens aktivitet og deltagelse i samfundslivet.
Hørenedsættelser er som oftest progredierende. For i videst muligt omfang at opretholde kommunikationsmuligheden er mange borgere derfor løbende i kontakt med Hørerådgivningen, efterhånden som høreevnen nedsættes, og der opstår nye kompensationsbehov og måske også nye kompensationsmuligheder.

Personalet i Hørerådgivningen
Konsulenterne i Hørerådgivningen er uddannede cand.mag. i audiologopædi. 
Nye kolleger kvalificeres til at varetage opgaver ved sidemandsoplæring og deltagelse i relevante kurser og faglige netværk. Nye medarbejdere er under oplæring i hver enkel disciplin i cirka 8 uger, inden de kan varetage området selvstændigt. Hver enkel ny medarbejder har brug for oplæring på flere områder, så oplæring foregår over en længere periode.
Alle konsulenter deltager i relevante kurser og konferencer, hvor de til stadighed udvikler deres viden sammen med andre hørekonsulenter både nationalt og internationalt.
Hørekonsulenterne har dagligt samarbejde med andre relevante faggrupper såvel internt på KRS som eksternt i kommunerne, på sundhedsområdet, i den private sektor (otologer og private høreklinikker), uddannelsesinstitutioner o.a.

Sådan læser du ydelseskataloget
Ydelseskataloget beskriver alle ydelser inden for høreområdet (f.eks. H1, H2 osv.).
Formålet er at give et samlet overblik, og alle ydelser er beskrevet efter den samme model, så det er nemt at sammenligne og finde oplysninger. 

Ydelser pr. 10.03.26

INDHOLD

Basisydelse - Abonnement

H8	Tinnitus / Ménière / Hyperacusis. Grundforløb

	H8	Tinnitus / Ménière / Hyperacusis. Grundforløb
Lovgrundlag	Primær: Lov om Specialundervisning for Voksne Sekundær: Lov om Social Service § 112	
Målgruppe	Tinnitus-/Ménièreramte, personer med hyperacusis og eventuelt pårørende	
Henvisning	•	Audiologisk afdeling
•	Otolog
•	Internt I KRS
•	Borgeren selv
•	Kommunen	
Formål	At rehabilitere borgerens nedsatte funktionsevne ved:
•	Med udgangspunkt i borgerens livssituation og samlede funktionsniveau at give borgeren redskaber til at håndtere tinnitus/Ménière/hyperacusis i relation til daglig aktivitet og deltagelse.
•	At afdække mulighed for delvis afhjælpning i form af hjælpemidler (bedside masker/tinnitusmasker)	
Indhold	Grundforløb:
•	Tværfaglig udredning i samarbejde med Audiologisk afdeling
•	Individuelle samtaler
•	Psykoedukation i form af orientering, rådgivning og vejledning om tinnitus og hyperacusis
•	Mestringsstrategier (redskaber til at bryde den onde cirkel)
•	Indholdet relaterer sig løbende til de sammen med borgeren opstillede mål for rehabiliteringen.	
Evaluering	Der evalueres i forhold til opnåelse af de opstillede mål ved afslutning af forløbet. Evalueringen noteres i klientjournalen.	
Ydelsens omfang	Max. 6 timer	
Hvor	Der kan indkaldes til udredning og evt. supplerende indsats hos hørekonsulenten på lokalt træffested og/eller i Odense. Ydelsen kan tilbydes online.	
Ventetider	Ved udredning hos hørekonsulent: Op til 3 mdr.	
Værd at vide	Arbejdet omkring tinnitus-/Ménièreramte og personer med hyperacusis foregår i et team bestående af:
•	KRS:
o	Hørekonsulent
o	Psykolog
•	Audiologisk Afdelings tinnitusteam

Evt. henvisning til psykolog (H14) foregår via hørekonsulent hos KRS. Det nære samarbejde mellem Audiologisk Afd. og KRS på tinnitus- området er med til at sikre et stabilt forløb for denne gruppe borgere med mulighed for hurtig tværfaglig indsats ved behov.
Tilkøb: Fortsættelsesforløb på 6 timer Tilkøb: Gruppekursus (H22) på 18 timer	
Sammenhæng med andre ydelser	Der visiteres til ydelsen fra ydelserne H1til H6.
Ydelsen er visiterende til og en forudsætning for H14 og H22